**Гео́рг А́ўгуст Гаўль** (ням.: Georg August Gaul; 22 кастрычніка 1869 года, Гросгайм, цяпер раён Ганау, Гесэн — 18 кастрычніка 1921 года, Берлін, Германія) — нямецкі скульптар-анімаліст.

Біяграфія
---------

Сын муляра Філіпа Гаўля (1840—1910), Аўгуст Гаўль з 13 гадоў пачаў навучацца ў мастацкай школе ў Ганау. Затым на працягу двух гадоў працаваў на фабрыцы па вырабе сярэбраных вырабаў. У 1888 годзе ён з дапамогай свайго настаўніка Вайсэ быў накіраваны на вучобу ў Берлін. Працягваючы вучыцца ў майстэрні скульптара Аляксандра Каландрэлі, стаў сталым наведвальнікам Музея прыкладных мастацтваў. Там ён атрымаў абанемент для наведвання Берлінскага заапарка і захапіўся вывучэннем экзатычных жывёл, цэлымі днямі робячы замалёўкі з натуры.

З 1894 па 1898 гады А.Гаўль працаваў у майстэрні вядомага берлінскага скульптара Рэйнгальда Бегаса і браў удзел у абмеркаванні ўзвядзення манумента кайзеру Вільгельму I каля Гарадскога палаца. У 1897 годзе быў накіраваны ў паездку ў Італію.

У 1898 годзе Гаўль стаў адным з з заснавальнікаў Берлінскага сецэсіёну, у які ўвайшлі такія мастакі, як Макс Ліберман і Вальтэр Лейстыкаў.

У 1900 годзе Аўгуст Гаўль ажаніўся з Кларай Хертэль (1874—1940). У іх нарадзіліся дзве дочкі (Катарына і Шарлота) і сын Карл Петэр.

 Зубры, якія змагаюцца, фота 1912 года
У 1912 годзе стварыў скульптурную кампазіцыю «Зубры, якія змагаюцца», якая была перададзена Кёнігсберга і ўсталявана перад будынкам Вярхоўнага суда Усходняй Прусіі, сімвалізуючы барацьбу абароны і абвінавачвання. Адна з нешматлікіх захаваных у горадзе пасля Другой сусветнай вайны скульптура і сёння ўпрыгожвае Калінінград.

А.Гаўль супрацоўнічаў з вядомым берлінскім выдаўцом і гандляром творамі мастацтва Паўлем Касірэрам. Сярод яго блізкіх сяброў былі Генрых Цыле і Эрнст Барлах.

Гаўль адмовіўся ад абрання сенатарам Берлінскай акадэміі мастацтваў, палічыўшы, што можа паспяхова займацца мастацтвам і без афіцыйнага статусу.

Шэраг яго твораў знаходзяцца ў родным Ганау (на Рохусплац і перад школай каля фантана Гаўля). Бронзавая скульптура арла яго працы ўсталявана на вяршыні гары ў горным масіве Рон. Перад берлінскім Рэнесанс-тэатрам у 1911 годзе быў усталяваны яго фантан з качкамі.

Аўгуст Гаўль сканаў у Берліне ў 1921 годзе ад раку.

Творы
-----

* Перад будынкам тэатра Адраджэння, БерлінПерад будынкам тэатра Адраджэння, Берлін
* Старая нацыянальная галерэя, БерлінСтарая нацыянальная галерэя, Берлін
* Klöpperhaus, Гамбург*Klöpperhaus*, Гамбург
* Гарадскі парк ГамбургаГарадскі парк Гамбурга
* Музей мастацтваў, КільМузей мастацтваў, Кіль
* Скульптура арла на помніку лётчыкам на гары ВасеркупэСкульптура арла на помніку лётчыкам на гары Васеркупэ

Зноскі
------

1. ↑  *Deutsche Nationalbibliothek* Агульны нарматыўны кантроль — 2012—2016. Праверана 31 снежня 2014.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
2. ↑
3. ↑  artist list of the National Museum of Sweden — 2016. Праверана 25 лютага 2016.<a href='https://wikidata.org/wiki/Track:Q16323066'></a><a href='https://wikidata.org/wiki/Track:Q22681075'></a>
4. ↑  Museum of Modern Art online collection Праверана 4 снежня 2019.<a href='https://wikidata.org/wiki/Track:Q73268604'></a>
5. 1 2 3 4 5 6  *Thieme U. Becker F. Vollmer H.* Thieme-Becker / Hrsg.: U. Thieme, F. Becker, H. Vollmer et al. — E. A. Seemann.<a href='https://wikidata.org/wiki/Track:Q1273447'></a><a href='https://wikidata.org/wiki/Track:Q109174'></a><a href='https://wikidata.org/wiki/Track:Q19997516'></a><a href='https://wikidata.org/wiki/Track:Q102869'></a><a href='https://wikidata.org/wiki/Track:Q96122'></a><a href='https://wikidata.org/wiki/Track:Q1361256'></a>
6. ↑   Праверана 26 ліпеня 2019.

Спасылкі
--------

|  |  |
| --- | --- |
| commons: | Аўгуст Гаўль на Вікісховішчы |

* Біяграфія Аўгуста Гаўля (ням.)
* Біяграфія Аўгуста Гаўля(недаступная спасылка) (англ.)
* Біяграфія і спіс прац Аўгуста Гаўля на сайце «Нямецкія біяграфіі» Архівавана 15 верасня 2015. (ням.)

|  |  |
| --- | --- |
| ⚙️   Тэматычныя сайты | RKDartists |
| Слоўнікі і энцыклапедыі | Вялікая нарвежская · Вялікая савецкая (1 выд.) · Brockhaus |
| Генеалогія і некрапалістыка | Find a Grave |
| 

| Нарматыўны кантроль |
| --- |
| BNF: 13614580n · GND: 118689797 · ISNI: 0000 0000 8364 4821 · LCCN: nr99025109 · NKC: xx0095363 · NTA: 252027930 · NUKAT: n2012241985 · SUDOC: 070670986 · VIAF: 22935877 · ULAN: 500029794 |

 |